open-index/open-wikipedia-markdown huggingface dataset:
தின்சுகியா மாவட்டம்

**தின்சுகியா மாவட்டம்** இந்திய மாநிலமான அசாமில் உள்ளது. இதன் தலைமையகம் தின்சுகியா நகரில் உள்ளது. இந்த மாவட்டம் 3790 சதுர கிலோமீட்டர் பரப்பளவில் அமைந்துள்ளது. 

## பொருளாதாரம்
இங்கு தேயிலை, ஆரஞ்சு, இஞ்சி ஆகியவற்றையும் பயிரிடுகின்றனர். இங்கு ஹிந்துஸ்தான் யூனிலீவர் லிமிடெட் கிளை அமைந்துள்ளது. டிக்பாய் நகரியத்தில் இந்திய ஆயில் கார்பரேசனுக்கு சொந்தமான கச்சா எண்ணெய்க் கிணறுகளும், கச்சா எண்ணெய் சுத்திகரிப்பு நிலையமும் உள்ளது.

## போக்குவரத்து
இந்த மாவட்டத்தில் தேசிய நெடுஞ்சாலைகள் ஓடுகின்றன. 40 கிலோமீட்டர் தொலைவில் திப்ருகார் விமான நிலையம் அமைந்துள்ளது.

## மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின்போது, 1,316,948 மக்கள் வாழ்ந்தனர். 
சதுர கிலோமீட்டருக்குள் 347 பேர் என்ற அளவில் மக்கள் அடர்த்தி உள்ளது.  ஆயிரம் ஆண்களுக்கு ஈடாக 948 பெண்கள் வாழ்கின்றனர்.  இங்கு வாழ்வோரில் 70.92% பேர் கல்வியறிவு பெற்றுள்ளனர். 
இங்கு அதிகளவில் இந்துக்கள் வாழ்கின்றனர். பலர் பழங்குடியின மக்கள் ஆவர். மக்கள் நேபாளி, பீகாரி, வங்காள மொழி ஆகியவற்றை பேசுகின்றனர்.

## சான்றுகள்

## இணைப்புகள்

* தின்சுகியா மாவட்ட அரசு

பகுப்பு:தின்சுகியா மாவட்டம்
ராஞ்சி பல்கலைக்கழகம்

**ராஞ்சி பல்கலைக்கழகம்** இந்திய மாநிலமான சார்க்கண்ட் தலைநகர் ராஞ்சியில் உள்ளது. பல்கலைக்கழகத்தில் 90,000 மாணவர்கள் படிக்கின்றனர். இங்கு உள்ள மைய நூல்கத்தில் 150,000 நூல்கள் இருக்கின்றன. ஆண்களுக்கும் பெண்களுக்கும் தனி விடுதிகள் உள்ளன. இந்த பல்கலைக்கு பல்கலைக்கழக மானியக் குழு 38 கோடி ரூபாயை ஆண்டுதோறும் வழங்குகிறது.

இது ஜார்க்கண்டில் உள்ள ராஞ்சி, கும்லா, குந்தி, சிம்தேகா, லோஹார்தாகா ஆகிய மாவட்டங்களில் உள்ள கல்லூரிகளை இணைத்துக் கொண்டுள்ளது. இங்கு அறிவியல், மாந்தவியல், பொருளியல் உள்ளிட்ட துறைகளில் பாடம் நடத்துகின்றனர்.

## சான்றுகள்


## இணைப்புகள்

* பல்கலைக்கழகத்தின் இணையதளம் 

பகுப்பு:இந்தியப் பல்கலைக்கழகங்கள்
ராஞ்சி ரயில் நிலையம்

**ராஞ்சி ரயில் நிலையம்** ராஞ்சி நகரத்துக்கான ரயில் போக்குவரத்துக்காக உருவாக்கப்பட்டது. ராஞ்சி நகரம், இந்திய மாநிலமான ஜார்க்கண்டில் உள்ள ராஞ்சி மாவட்டத்தின் தலைநகரம் ஆகும். ராஞ்சியில் இருந்து தில்லிக்கும், கல்கத்தாவுக்கு, பாட்னாவுக்கும் அடிக்கடி ரயில்கள் இயக்கப்படுகின்றன. ராஞ்சி நகரில் நான்கு ரயில் நிலையங்கள் உள்ளன.

## பிற போக்குவரத்து வழிகளுடான இணைப்பு
இந்த நிலையத்தின் அருகில் பேருந்து நிலையம் உள்ளது. 
ராஞ்சி சந்திப்பிற்கு அருகில் உள்ள விமான நிலையங்களை கீழே காணவும்.  

#பிர்சா முண்டா விமான நிலையம், ராஞ்சி  
#கயா விமான நிலையம் 
#லோக் நாயக் ஜெயபிரகாஷ் விமான நிலையம், பட்னா 
#நேதாஜி சுபாசு சந்திரபோசு பன்னாட்டு வானூர்தி நிலையம், கொல்கத்தா 

## சான்றுகள்

## இணைப்புகள்

* ராஞ்ச் சந்திப்பின் வரைபடம்

பகுப்பு:இந்தியத் தொடருந்து நிலையங்கள்
உருசிய நடுவண் விண்வெளி நிறுவனம்

**உருசிய நடுவண் விண்வெளி நிறுவனம்** (*Russian Federal Space Agency*, ), வழமையாக  **உரோசுகோசுமோசு** (Роскосмос *Russpace*) [ஆங்கில சுருக்குப் பெயர்களாக **FKA** (ФКА) மற்றும் **RKA** (РКА)] உருசியாவின் விண்வெளி அறிவியல் திட்டத்திற்கும் பொதுவான விண்வெளியியல் ஆய்வுக்கும் பொறுப்புள்ள அரசு அமைப்பாகும்.   இது முன்னதாக  **உருசிய வான்பயண விண்வெளி நிறுவனம்** () என அழைக்கப்பட்டு வந்தது.

இதன் தலைமையகம் மாஸ்கோவில் அமைந்துள்ளது. முதன்மையான *திட்டக் கட்டுப்பாடு விண்பயண இயக்க மையம்* அண்மையிலுள்ள கோரோலெவ் நகரில் அமைந்துள்ளது. *காகரின் வானோடிகள் பயிற்சி மையம்*  (GCTC) இசுடார் சிட்டியில் அமைந்துள்ளது. விண்வெளி உந்துகைகளுக்கு கசக்ஸ்தானில் உள்ள பைக்கனூர் விண்வெளி நிலையமும்   (பெரும்பாலான ஏவல்கள், ஆளுள்ளதும் ஆளில்லாததும், இங்கிருந்தே நிகழ்கின்றன) வடக்கு உருசியாவிலுள்ள பிளெசெட்ஸ்க் விண்வெளி நிலையமும் (Plesetsk Cosmodrome) (முதன்மையாக ஆளில்லா படைத்துறை பயன்பாடுகளுக்கு) பயன்படுத்தப்படுகின்றன.

அக்டோபர் 10, 2013 முதல் பொது இயக்குநராக ஒலெக் ஓஸ்டாபென்கோ பொறுப்பேற்றுள்ளார்.
## உருசிய (சோவியத்) விண்வெளி வரலாற்றுக் காட்சிக்கூடம்

### நபர்கள்

Image:Sergey Korolyov 140-190 for collage.jpg|முதல் செயற்கைக்கோள்,  மனிதனை முதன்முதலாக விண்சுழல் பாதையில் இட்ட விண்கலம் மற்றும்  முதலில் விண்வெளியில் நடந்த அலெக்சி லியோனொவ்  பயணித்த விண்கலம் ஆகியவற்றின் வடிவமைப்பின் சூத்திரதாரியான செர்ஜி கோரொலையோவ்.
Image:Gagarin in Sweden.jpg|விண்வெளிக்குச் சென்ற முதல் மனிதனும் புவியை சுற்றிய முதல் மனிதனுமாகிய யூரி ககாரின்.
|1965இல் முதன்முதலாக விண்வெளியில் நடந்த வானோடி  அலெக்சி லியோனொவ்.

Image:RIAN archive 612748 Valentina Tereshkova.jpg|வானோடி வலன்டீனா டெரெஷ்கோவா முதன்முதலில் விண்வெளிக்குச் சென்ற பெண்மணியாவார். சூன் 16, 1963 அன்று வோசுடாக் 6இல் விண்வெளிக்குப் பயணித்தார்.


### விண்கலங்கள்



Image:Vostok spacecraft.jpg|வஸ்தோக் விண்வெளியில் மனிதரை ஏற்றிச் சென்ற முதல் விண்கலம் ஆகும்
Image:Soyuz TMA-6 spacecraft.jpg|சோயூசு வரலாற்றில் மிக நீண்ட நாட்களாக சேவையில் இருக்கும் ஆளுள்ள விண்கல வடிவமைப்பு ஆகும்(1967– ); அவ்வப்போது மேம்படுத்தப்பட்டு வருகிறது.

Image:ISS Progress cargo spacecraft.jpg|புரோகிரசு மிக நீண்ட நாட்களாக சேவை புரியம் ஆளில்லா சரக்கு விண்கலமாகும் (1978– )

Image:Mir on 24 September 1996.jpg|1986இலிருந்து 2001 வரை உலகைச் சுற்றிவந்த முதல் நிரந்தரமான ஆளுள்ள விண்வெளியிலுள்ள நிலையம் சோவியத்/உருசிய மீர். 
Image:ISS after STS-117 in June 2007.jpg|உருசியாவும்  ஐக்கிய அமெரிக்காவும் இணைந்து இயக்கும் அனைத்துலக விண்வெளி நிலையம் (ISS).
Image:Antonov An-225 with Buran at Le Bourget 1989 Manteufel.jpg| பியூரான் திட்டம் கைவிடப்பட்டதையொட்டி பயன்படுத்தாத  விண்வெளியிடைப் போக்குவரத்திற்கான சோவியத் பியூரான் விண்கலம்.



### ஏவுகை வாகனங்கள்

Image:Soyuz TMA-2 launch.jpg|சோயூசு ஏவுகலங்களே அனைத்து சோயூசு, புரோகிரஸ் விண்கலங்களை விண்வெளியில் ஏவியுள்ளன. 
Image:Proton Zvezda crop.jpg|உருசிய விண்வெளித்துறையின்  பெரும் எடைகளுக்கான கடினப் பயன்பாட்டுக்கு   புரோட்டான் ஏவுகலங்கள் பயனாகின்றன. 


## மேற்சான்றுகள்

## வெளி இணைப்புகள்
* RKA உருசிய முகப்புப் பக்கம் 
*RKA ஆங்கில முகப்புப் பக்கம் 
*உருசிய விண்வெளித் திட்டம்
*உருசிய விண்வெளித் திட்டத்தின் வருங்காலம் . Infographics from RIA Novosti.

பகுப்பு:விண்வெளி நிறுவனங்கள்
பகுப்பு:உருசிய விண்வெளித் திட்டங்கள்
காரைக்கால் தொடருந்து நிலையம்

**காரைக்கால் ரயில் நிலையம்** காரைக்காலின் ரயில் போக்குவரத்திற்காக எழுப்பப்பட்டது. இது புதுச்சேரிக்கு உட்பட்ட காரைக்காலில் உள்ளது. இது திருச்சிராப்பள்ளியில் இருந்து  கிலோமீட்டர் தொலைவில் உள்ளது. சென்னையில் இருந்து  தொலைவில் உள்ளது.

## அமைவிடம்
இது கிழக்குக் கடற்கரைச் சாலைக்கு அருகில் உள்ளது. காரைக்கால் பேருந்து நிலையம் 3 கிலோமீட்டர் தொலைவில் உள்ளது. திருச்சிராப்பள்ளி பன்னாட்டு வானூர்தி நிலையம் 130 கிலோமீட்டர் தொலைவில் உள்ளது.
இங்கிருந்து 11 கிலோமீட்டர் சென்றால் காரைக்கால் துறைமுகத்தை அடையலாம்.

## இயக்கம்
இந்த இடத்தில் இருந்து இயக்கப்படும் ரயில்களும், வந்து சேரும் ரயில்களும் பட்டியலிடப்பட்டுள்ளன. 

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, காரைக்கால் தொடருந்து நிலையத்தை புதுப்பிக்கும் பணிக்கு 5.37 கோடி ரூபாய் ஒதுக்கப்பட்டுள்ளது.

## இணைப்புகள்
தென்னக ரயில்வே

பகுப்பு:புதுச்சேரியில் உள்ள தொடருந்து நிலையங்கள்
புதுச்சேரி தொடருந்து நிலையம்

**புதுச்சேரி தொடருந்து நிலையம்** (குறியீடு:PDY) ஆனது புதுச்சேரி நகரத்திற்கு, தொடருந்து போக்குவரத்திற்காக உருவாக்கப்பட்டது.

## அமைவிடமும் அமைப்பும்
புதுச்சேரி தொடருந்து நிலையம், புதுச்சேரியில் உள்ள சுப்பையா சாலையில் உள்ளது. இங்கிருந்து ஏறத்தாழ 1 கிலோமீட்டர் தொலைவில் புதுச்சேரி பேருந்து நிலையம், அரவிந்தர் ஆசிரமத்தை ஏறத்தாழ 2 கிலோமீட்டர் தொலைவில் அடையலாம். இங்கிருந்து ஏறத்தாழ 7 கிலோமீட்டர் தொலைவில் புதுச்சேரி வானூர்தி நிலையம் உள்ளது. 

இந்த நிலையத்தில் மூன்று நடைமேடைகள் உள்ளன. செயல்பாட்டில் இல்லாத பொருட்களை ஏற்றும் மேடையும் உள்ளது.  

## தொடருந்துகள்
இங்கிருந்து புறப்படும்/வந்து சேரும் தொடருந்துகளைப் பற்றிய விவரங்கள் கீழே தரப்பட்டுள்ளன.

## சான்றுகள்

## இணைப்புகள்

* Indiarailinfo

பகுப்பு:புதுச்சேரியில் உள்ள தொடருந்து நிலையங்கள்
அரக்கோணம் சந்திப்பு தொடருந்து நிலையம்

**அரக்கோணம் சந்திப்பு தொடருந்து நிலையம்** (*Arakkonam Junction railway station*, நிலையக் குறியீடு:*AJJ*) என்பது தமிழ்நாட்டின், இராணிப்பேட்டை மாவட்டத்தில், அரக்கோணம் நகரில் அமைந்துள்ள, ஒரு தொடருந்து நிலையமாகும். இது தென்னிந்தியாவின் முதல் தொடருந்து பாதையில் அமைந்துள்ள, இந்தியாவின் பழமையான தொடருந்து நிலையங்களில் ஒன்றாகும். இது தென்னக இரயில்வே மண்டலத்தின் மும்பை - சென்னை வழித்தடத்தில், குண்டக்கல் - சென்னை எழும்பூர் பிரிவில் அமைந்துள்ளது. இங்கு அதிவிரைவு இரயில்களைத் தவிர, அனைத்து இரயில்களும் நின்று செல்கின்றன. இங்கிருந்து சென்னைக்கு புறநகர் இரயில்களும் இயக்கப்படுகின்றன.

இது சென்னை - பெங்களூரு - கோயம்புத்தூர், திருப்பதி வழித்தடத்தில் அமைந்துள்ளது. இந்த நிலையத்தை நாளொன்றுக்கு நூறுக்கும் அதிகமான இரயில்கள் கடந்து செல்கின்றன. 

இது எட்டு நடைமேடைகளைக் கொண்டது. மூன்றாம், நான்காம் நடைமேடைகளை சென்னைப் புறநகர் இரயில்களில் செல்வோர் பயன்படுத்துகின்றனர். முதலாம், இரண்டாம் நடைமேடைகளை சென்னை, பெங்களூரு, கோயம்புத்தூர், திருப்பதி ஆகிய ஊர்களுக்குச் செல்லும் பயணிகள் பயன்படுத்துகின்றனர்.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, அரக்கோணம் சந்திப்பு தொடருந்து நிலையத்தை புதுப்பிக்கும் பணிக்கு 22 கோடி ரூபாய் ஒதுக்கப்பட்டுள்ளது.

## இரயில்கள்
இங்கிருந்து செல்லும் இரயில்களின் பட்டியலை கீழே காணவும்.

## அரக்கோணம் சந்திப்பிற்கு வந்தடையும் வழிதடங்கள்

## நான்கு தடங்களைக் கொண்ட வழிகள்
* தெற்கு வழித்தடம், சென்னைக் கடற்கரை முதல் தாம்பரம் வரை.
* மேற்கு வழித்தடம், எம். ஜி. ஆர். சென்னை சென்ட்ரல் முதல் அரக்கோணம் வரை.

## மேற்கோள்கள்

பகுப்பு:தமிழகத் தொடருந்து சந்திப்புகள்
பகுப்பு:இராணிப்பேட்டை மாவட்டத்திலுள்ள தொடருந்து நிலையங்கள்
பகுப்பு:சென்னை தொடருந்து கோட்டம்
செங்கல்பட்டு சந்திப்பு தொடருந்து நிலையம்

**செங்கல்பட்டு சந்திப்பு தொடருந்து நிலையம்** (*Chengalpattu Junction railway station*, நிலையக் குறியீடு:*CGL*) சென்னை புறநகர் ரயில்வேக்கு உட்பட்டது. இது செங்கல்பட்டில் அமைந்துள்ளது. இந்திய இரயில்வேயின் பிரிவான தென்னக இரயில்வேயின் சென்னை இரயில்வே கோட்டத்தின் கீழ் இயங்குகிறது.

## வரலாறு

தாம்பரம் - செங்கல்பட்டு வழித்தடம் மின்மயமாக்கலுடன், சனவரி 9, 1965 அன்று இந்நிலையம் மின்மயமாக்கப்பட்டது.

## அமைவிடமும் அமைப்பும்

இது செங்கல்பட்டு நகரத்தின் நடுவில், கொலவை ஏரி கரையில் அமைந்துள்ளது. இதன் அருகில் மாநில நெடுஞ்சாலை - 58 செல்கிறது. இதன் அருகிலேயே பேருந்து நிலையம் உள்ளது. 

இங்கிருந்து 35 கிலோமீட்டர் தொலைவில் சென்னை பன்னாட்டு வானூர்தி நிலையம் அமைந்துள்ளது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, செங்கல்பட்டு சந்திப்பு தொடருந்து நிலையத்தை புதுப்பிக்கும் பணிக்கு 22.14 கோடி ரூபாய் ஒதுக்கப்பட்டுள்ளது.

## புறநகர் இரயில்கள்
இங்கிருந்து சென்னைக்கும், சென்னையில் இருந்து இங்கும் புறநகர் ரயில்கள் இயக்கப்படுகின்றன.

## போக்குவரத்து
சென்னையில் இருந்து கிளம்பும் பல தொடருந்துகள் செங்கல்பட்டு வழியாக செல்கின்றன.

;விரைவுவண்டி சேவைகள்

;பயணிகள் தொடருந்துகள்

;குறிப்பு
கீழ்க்கண்ட வண்டிகள் இங்கு நிறுத்தப்படுவதில்லை.
* 22403/22404 புதுச்சேரி - புது தில்லி அதிவேக விரைவுவண்டி (வாரம் ஒரு முறை)
* 18495/18496 ராமேஸ்வரம் - புவனேஸ்வர் விரைவுவண்டி (வாரம் ஒரு முறை)

## சான்றுகள்

பகுப்பு:சென்னை புறநகர் தொடருந்து நிலையங்கள்
பகுப்பு:தமிழகத் தொடருந்து சந்திப்புகள்
பகுப்பு:செங்கல்பட்டு மாவட்டத்திலுள்ள தொடருந்து நிலையங்கள்
பகுப்பு:சென்னை தொடருந்து கோட்டம்
நெடுமங்காடு

**நெடுமங்காடு** என்பது கேரளத்தில் உள்ள நகராட்சிகளில் ஒன்று ஆகும். இது திருவனந்தபுரம் மாவட்டத்தில் உள்ளது. திருவனந்தபுரம் பெருநகரப் பகுதியில் சேர்க்கப்பட்ட புறநகர்ப் பகுதிகளில் இதுவும் ஒன்று ஆகும். திருவனந்தபுரம் நகரில் இருந்து 20 கிலோமீட்டர் தொலைவில் உள்ளது. இது நெடுமங்காடு வட்டத்தின் தலைமையகமாக உள்ளது. இதை மலையாளத்தில் நெடுமங்ஙாடு என்று அழைப்பர்.

## போக்குவரத்து
கேரள அரசுப் பேருந்துகளின் மூலம் மற்ற ஊர்களுக்குச் செல்லலாம். நெடுமங்காட்டிலிருந்து நாகர்கோவிலுக்கு தமிழ்நாடு அரசுப் போக்குவரத்துக் கழகத்தால் பேருந்துகள் இயக்கப்படுகின்றன. தொடருந்து, வானூர்தி போன்றவற்றிற்கு திருவனந்தபுரம் செல்ல வேண்டும்.

## மேலும் பார்க்க
* திருவனந்தபுரம்
* கிளிமானூர்
* பரவூர்
* கொல்லம்

## சான்றுகள்

## இணைப்புகள்

* கோயிக்கல் அரண்மனை 

## மேற்கோள்கள்

பகுப்பு:திருவனந்தபுரம் மாவட்டத்தில் உள்ள ஊர்களும் நகரங்களும்
அங்காரா ஏவுகலங்கள்

**அங்காரா ஏவுகலங்கள்** (*Angara rocket family*) மாஸ்கோவிலிருந்து இயங்கும் குருனிச்சேவ் அரசு ஆய்வு மற்றும் தயாரிப்பு விண்வெளி மையத்தால்  உருவாக்கப்படும் விண்வெளி-செலுத்து வாகனங்கள் ஆகும். இவ்வகை ஏவுகலங்கள் 3,800 இலிருந்து 24,500&nbsp;கிலோ வரையிலான தாங்குசுமையை  பூமியின் தாழ் வட்டப்பாதையில் செலுத்த வல்லன. இவையும் சோயூசு-2 வேறுபாடுகளும் பல செயலிலுள்ள செலுத்துகை வாகனங்களுக்கு மாற்றாகத் திட்டமிடப்பட்டுள்ளன.

இக்குடும்பத்தின் முதல் ஏவுகலம்  **அங்காரா-1.2pp**  சூலை 9, 2014 அன்று தனது சோதனையோட்டத்தை வெற்றிகரமாக நிகழ்த்தியது.

## மேற்சான்றுகள்

பகுப்பு:உருசிய விண்வெளித் திட்டங்கள்
பகுப்பு:ஏவுகலங்கள்
வாசிம் மாவட்டம்

**வாசிம் மாவட்டம்** இந்திய மாநிலமான மகாராஷ்டிராவில் உள்ளது. இதன் தலைமையகம் வாசிம் நகரில் உள்ளது. இதன் பரப்பளவு 5,150&nbsp; சதுர கிலோமீட்டர் ஆகும்.

## ஆட்சிப் பிரிவுகள்
இந்த மாவட்டத்தை இரண்டு பிரிவுகளாகப் பிரித்துள்ளனர். அவை: வாசிம், மங்கருள்பூர். இந்த மாவட்டத்தை ஆறு வட்டங்களாகப் பிரித்துள்ளனர். அவை: மாலேகாவ், மானோரா, வாசிம், ரிசோடு, மங்கருள்பீர். 
:சட்டமன்றத் தொகுதிகள்:

## மக்கள் தொகை
2011-ஆம் ஆண்டு கணக்கெடுப்பின்போது, 1,196,714 மக்கள் வாழ்ந்தனர்.
சதுர கிலோமீட்டருக்குள் 244	பேர் என்ற அளவில் மக்கள் அடர்த்தி கணக்கிடப்பட்டுள்ளது. பால் விகிதத்தில், ஆயிரம் ஆண்களுக்கு ஈடாக, 926 பெண்கள் உள்ளனர். இங்கு வாழும் மக்களில் 81.7% பேர் கல்வியறிவு பெற்றுள்ளனர்.

## சான்றுகள்


## இணைப்புகள்
* மாவட்ட அரசு

பகுப்பு:மகாராட்டிர மாவட்டங்கள்
அமராவதி மாவட்டம்

**அமராவதி மாவட்டம்**, இந்திய மாநிலமான மகாராட்டிரத்தில் உள்ளது. இதன் தலைமையகம் அமராவதியில் உள்ளது.

## பொருளாதாரம்
இது வளர்ச்சியில் பின்தங்கிய மாவட்டங்களில் ஒன்று. மத்திய அரசின் வளர்ச்சி நிதியைப் பெறுகிறது.
இங்கு வெற்றிலை, ஆரஞ்சு, வாழை ஆகியவற்றைப் பயிரிடுகின்றனர்.

## மக்கள் தொகை
2011-ஆம் ஆண்டு மக்கள் தொகை கணக்கெடுப்பின் போது, 28,88,445 மக்கள் வாழ்ந்தனர்.

சதுர கிலோமீட்டருக்குள் 240 பேர் என்ற அளவில் மக்கள் அடர்த்தி உள்ளது. பால் விகிதத்தில் ஆயிரம் ஆண்களுக்கு ஈடாக, 951 பெண்கள் என்ற அளவில் பால் விகிதம் கணக்கிடப்பட்டுள்ளது. இங்கு வாழ்வோரில் 87.38% பேர் கல்வியறிவு பெற்றுள்ளனர்.

## போக்குவரத்து
இந்த மாவட்டத்தில் ரயில் போக்குவரத்து வசதி உள்ளது. பத்னேரா, அமராவதி ஆகியன உள்ளன. இங்கிருந்து 15 கிலோமீட்டர் தொலைவில் அமராவதி விமான நிலையம் அமைந்துள்ளது.

## சான்றுகள்

## இணைப்புகள்
* அமராவதி அரசு 

பகுப்பு:மகாராட்டிர மாவட்டங்கள்
நெய்யாற்றிங்கரை

**நெய்யாற்றின்கரை** நகராட்சி, கேரளத்தில் உள்ள திருவனந்தபுரம் மாவட்டத்தில் உள்ளது. இது திருவனந்தபுரத்தில் இருந்து 20&nbsp;கிலோமீட்டர் தொலைவில் உள்ளது. இது நெய்யாற்றின் கரையில் அமைந்துள்ளதால், நெய்யாற்றின்கரை என்று அழைப்பர். மலையாளத்தில், ”ற்ற” என எழுதி, ”ட்ட” என உச்சரிப்பார்கள். எனவே, நெய்யாற்றின்கரையை நெய்யாட்டிங்கரா என்று உச்சரிப்பர். இது நெய்யாற்றின்கரை வட்டத்தின் தலைமையகமாக உள்ளது. திருவனந்தபுரம் பெருநகர்ப் பகுதியின் புறநகராக விளங்குகிறது. நெய்யாறு அகத்தியமலையில் இருந்து தொடங்குகிறது. இந்த நகரத்தை நெய்யாற்றின்கரை நகாராட்சியினர் ஆட்சி செய்கின்றனர்.

## போக்குவரத்து
இங்கிருந்து திருவனந்தபுரத்திற்கு பேருந்துகள் இயக்கப்படுகின்றன. மேலும், குருவாயூர், திருச்சூர், கோழிக்கோடு, சாலக்குளத்துக்காவு, கொல்லம், எர்ணாகுளம், கன்னியாகுமரி ஆகிய ஊர்களுக்கும் பேருந்துகள் இயக்கப்படுகின்றன. 

இங்கிருந்து 25 கிலோமீட்டர் தொலைவில் திருவனந்தபுரம் பன்னாட்டு வானூர்தி நிலையம் அமைந்துள்ளது.

இங்கு நெய்யாற்றின்கரை ரயில் நிலையம் அமைந்துள்ளது. இங்கிருந்து சென்னை, பெங்களூரு, மும்பை, கொல்கத்தா, மங்களூர், புனே ஆகிய நகரங்களுக்கு ரயில்கள் இயக்கப்படுகின்றன.

## அருகில் உள்ள நகரங்கள்

## சான்றுகள்

## வெளி இணைப்புகள்
* GeoHack - நெய்யாற்றிங்கரை
போகாரோ மாவட்டம்

**போகோரா மாவட்டம்** இந்திய மாநிலமான ஜார்க்கண்டில் உள்ளது. இதன் தலைமையகம் போகாரோ ஸ்டீல் சிட்டியில் உள்ளது. இந்த மாவட்டத்தில் இருபது லட்சத்துக்கும் அதிகமான மக்கள் வாழ்கின்றனர். இங்குள்ள உருக்காலை, ஆசியாவிலேயே பெரியது. இங்கு இந்திய உருக்கு ஆணையம், இந்தியா நிலக்கரி நிறுவனம், எண்ணெய் மற்றும் இயற்கை எரிவாயுக் கழகம் ஆகியவற்றின் கிளைகள் அமைந்துள்ளன. இது 2883&nbsp; சதுர கிலோமீட்டர் பரப்பளவைக் கொண்டது.

## மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது, 2,062,330 மக்கள் வாழ்கின்றனர்.
சதுர கிலோமீட்டருக்குள் 716 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு 916	பெண்கள் என்ற அளவில் பால் விகிதம் உள்ளது. இங்கு வாழ்வோரில் 73.48% பேர் கல்வியறிவு பெற்றுள்ளனர்.

## சான்றுகள்

## இணைப்புகள்
* மாவட்ட அரசு 
* போகோராவில் உள்ள இடங்கள்

பகுப்பு:ஜார்க்கண்டின் மாவட்டங்கள்
பகுப்பு:போகாரோ மாவட்டம்
இராம் நாயக்

**இராம் நாயக்** (பிறப்பு: ஏப்ரல் 16, 1934)  இந்திய அரசியல்வாதியும் உத்தரப் பிரதேச ஆளுநரும் ஆவார்.

இராம்நாய்க் மகாராட்டிரத்தின் சாங்லி மாவட்டத்தில் அட்பாடியில் நடுத்தர தேசஸ்த் பிராமணர் குடும்பத்தில் பிறந்தார். மே 17, 1960இல் குந்தா நாயக்கை மணந்து இரு மகள்களுக்குத் தந்தையானார். இவரது மூத்த மகள் நிசிகந்தா நாயக் உயிரியலாளர் ஆவார்; இளைய மகள் விசாகா குல்கர்னி இவருக்கு தனிச்செயலராகப் பணியாற்றுகிறார்.

பாரதிய ஜனதா கட்சியின் உறுப்பினரான இராம்நாய்க்  13ஆவது மக்களவையில் பங்கேற்றுள்ளார் (1999–2004). முந்தைய தேசிய சனநாயக கூட்டணி அரசில் எண்ணெய் மற்றும் இயற்கை எரிவளி அமைச்சராக பணிபுரிந்துள்ளார்.  14ஆவது மக்களவையில் மும்பை வடக்கு மக்களவைத் தொகுதியில் இந்தி நடிகரும் இந்தியத் தேசியக் காங்கிரசின் வேட்பாளருமான  கோவிந்தாவிடம் தோற்றார். இதனையடுத்து 2014ஆம் ஆண்டிற்கான மக்களவைத் தேர்தலில் போட்டியிடவில்லை.
## பொறுப்பிலிருந்த பதவிகள்
* 1969-1977 - அமைப்புச் செயலாளர், பாரதீய ஜனசங்கம், மும்பை
* 1977-78 - பொதுச் செயலாளர், ஜனதா கட்சி, மும்பை
* 1978-1989 - உறுப்பினர், மகாராட்டிர சட்டப் பேரவை (3 முறை)
* 1979-1980 - தலைவர், ஜனதா கட்சி, மும்பை
* 1980-1986 - தலைவர், பாஜக, மும்பை
* 1986-1989 - துணைத் தலைவர், பாஜக, மகாராட்டிரம்
* 1989 -  9ஆவது மக்களவை உறுப்பினர் 
* 1991 -  10ஆவது மக்களவை உறுப்பினர்
* 1999 -  13ஆவது மக்களவை உறுப்பினர்
* 1999-2004 - நடுவண் ஆய அமைச்சர், பாறைநெய் மற்றும் இயற்கை வளி 
* 2004 முதல் - பாஜக அனைத்திந்திய ஒழுங்குக் குழுத் தலைவர்

## மேற்சான்றுகள்

## வெளி இணைப்புகள்
* இந்திய நாடாளுமன்ற வலைத்தளத்தில் விவரக்கூற்று
* அலுவல்முறை வலைத்தளம்

பகுப்பு:13வது மக்களவை உறுப்பினர்கள்
பகுப்பு:உத்தரப் பிரதேச ஆளுநர்கள்
பகுப்பு:1934 பிறப்புகள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
ஓம் பிரகாஷ் கோலி

**ஓம் பிரகாஷ் கோலி**  குசராத்து ஆளுநரும் முன்னாள் மாநிலங்களவை உறுப்பினரும் ஆவார். 1999-2000 காலகட்டத்தில்  பாரதிய ஜனதா கட்சியின் தில்லி மாநிலத் தலைவராக இருந்துள்ளார்.  1994 முதல் 2000 வரை மாநிலங்களவை உறுப்பினராக இருந்துள்ளார். எழுத்தாளரான கோலி இந்தியில் மூன்று நூல்களை வெளியிட்டுள்ளார்: *இராஷ்டிரிய சுரக்சா கே மோர்ச்சே பர்*, *சிக்சா நிதி*, *பக்திகல் கே சந்தோன் கி சமாஜிக் சேத்னா* ஆகியவை.

## மேற்சான்றுகள்

பகுப்பு:1935 பிறப்புகள்
பகுப்பு:குஜராத் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய எழுத்தாளர்கள்
திருச்செங்கோடு கைலாசநாதர் கோயில்

**திருச்செங்கோடு கைலாசநாதர் கோயில்** திருச்செங்கோட்டில் அமைந்துள்ள சிவன் கோயிலாகும். இது திருஞானசம்பந்தரால் தேவாரம் பாடல்பெற்ற சிவத்தலமாகும். மூலவர் கைலாசநாதர் லிங்க வடிவிலுள்ளார். அம்மன் பெயர் ஏலவார் குழலம்மை. திருச்செங்கோடு அர்த்தநாரீசுவரர் கோயிலைச் சேர்ந்த ஐந்து துணைக்கோயில்களில் இதுவும் ஒன்று.

## அமைவிடம்
கைலாசநாதர் கோயில் தமிழ்நாட்டில், நாமக்கல் மாவட்டத்தின் திருச்செங்கோட்டில் அமைந்துள்ளது. இக்கோயில் ஈரோட்டிலிருந்து 20 கி.மீ. தொலைவிலும் சேலத்திலிருந்து 45 கி.மீ. தொலைவிலும் அமைந்துள்ளது.

அஞ்சல் முகவரி: கைலாசநாதர் கோயில், திருச்செங்கோடு, நாமக்கல் மாவட்டம். அஞ்சல் குறியீட்டு எண்: 637211.

## போக்குவரத்து
ஈரோடு, சேலம், நாமக்கல் போன்ற நகரங்களிலிருந்து இக்கோயிலுக்குச் செல்ல பேருந்துவசதி உள்ளது. தொடருந்தில் பயணம் செய்ய விரும்புவோர் ஈரோடு சந்திப்பு சென்று அங்கிருந்து பேருந்து மூலம் திருச்செங்கோட்டை அடையலாம்.

## கோயில் அமைப்பு
இக்கோயில் நான்குபுறமும் 240 சதுரஅடி அளவுள்ள சதுர அமைப்புகொண்டுள்ளது. இங்குள்ள இராஜகோபுரம் ஐந்துநிலைகளும் 76 அடி உயரமும் உடையது. கோயிலுக்கு முன்புறம் உயரமான விளக்குத்தூணும் அதன் அருகே நாற்பது கால் மண்டபமும் ஊஞ்சல் மண்டபமும் உள்ளன. கைலாசநாதர் சன்னிதிக்கு இடதுபுறத்தில் அம்மன் ஏலவார் குழலம்மைக்குத் தனி சன்னிதி அமைந்துள்ளது. கைலாசநாதர் கோயிலுக்கும் அம்மன் சன்னிதிக்கும் நடுவில் சுப்பிரமணியருக்குத் தனி சன்னிதியுள்ளது.

### பெருமாள் திருவுருவம்

சைவக் கோயிலான இங்குள்ள சுப்பிரமணியர் சன்னிதி மண்டப் தூணொன்றில் ஆதிசேசனின் குடையின்கீழ் பள்ளிகொண்ட பெருமாளின் திருவுருவம் வடிக்கப்பட்டுள்ளது.

### நந்தி தேவர்

கைலாசநாதர் சன்னிதிக்கு முன்புறம் நந்திக்கென்று சிற்ப வேலைப்பாடுகளுடன் ஒரு சிறு தனிமண்டபமும் இந்த மண்டபத்தின் அருகில் வடபுறம் ’நந்தி கூபம்’ ஒன்றின் வழியாக கிணற்றுக்குச் செல்லும் படிகள் அமைக்கப்பட்டுள்ளன.

### பெருமாள் திருவுருவம்

சைவக் கோயிலான இங்குள்ள சுப்பிரமணியர் சன்னிதி மண்டத் தூணொன்றில் ஆதிசேசனின் குடையின்கீழ் பள்ளிகொண்ட பெருமாளின் திருவுருவம் வடிக்கப்பட்டுள்ளது.

## பாடல்
இக்கோயிலின் முதன்மைக் கடவுளான கைலாசநாதர் மீது திருஞானசம்பந்தர் ’திருக்கொடிமாடச் செங்குன்றூர் பதிகம்’ மற்றும் ’நீலகண்டப் பதிகம்’ பாடியுள்ளார். கொடிமாடச் செங்குன்றூர் என்ற பெயர் கொண்டிருந்த திருச்செங்கோட்டில் திருஞானசம்பந்தர் தன் அடியார்களுடன் தங்கியிருந்தபோது, அடியார்களை வாட்டிய கடுஞ்சுரத்திலிருந்து அவர்களைக் குணமடைவதற்காக பெருமானை வேண்டிப் பாடியது நீலகண்டப் பதிகம் என்பது மரபுவழி வரலாறாகும்.


”ஓங்கிய மூவிலைநற் சூல மொருகையன் சென்னி
தாங்கிய கங்கையோடு மதியஞ் சடைக்கணிந்து
கோங்கண பும்பொழில்சூழ் கொடிமாடச் செங்குன்றூர் வாய்ந்த
பாங்கென தாள்தொழுவார் வினையாய பற்றறுமே”
              -திருஞானசம்பந்தர், திருக்கொடிமாடச் செங்குன்றூர் பதிகம்


## ஆதாரங்கள்
*ARULMIGU ARTHANAREESWARAR TEMPLE – ANNADHANAM 
**திருச்செங்கோடு அருள்மிகு அர்த்தநாரீஸ்வரர்* திருத்தல வரலாறு, திருக்கோயில் வெளியீடு

## வெளி இணைப்புகள்

*Place of Worship in Tiruchengode

பகுப்பு:தேவாரம் பாடல் பெற்ற சிவன் கோயில்கள்
பகுப்பு:நாமக்கல் மாவட்டத்திலுள்ள சிவன் கோயில்கள்
தேடுபொறிகளின் பட்டியல்

உலகளவிலான தேடுபொறிகளின் பட்டியலை கீழே காணவும். இவை வலை, படங்கள், வீடியோ, தரவுதளங்கள் என பலவற்றை தேடுகின்றன. தேடும் இடத்தை, பொருளை வைத்து தேடுபொறிகளை வகைப்படுத்தலாம்.

## பொது

## சான்றுகள்

## இணைப்புகள்

பகுப்பு:இணையம்
ஹீரா ராசகோபால்

**ஹீரா** ஓர் இந்தியத் திரைப்பட நடிகை ஆவார். இவர் தமிழ், மலையாளம், தெலுங்கு, கன்னடம், இந்தித் திரைப்படங்களில் நடித்துள்ளார்.

## இல்வாழ்க்கை
ஹீரா ராஜகோபால் சென்னையில் பிறந்தவர். இவர் சென்னையில் உள்ள பெண்கள் கிறித்தவக் கல்லூரியில் உளவியல் பட்டம் பெற்றார். 2002-ஆம் ஆண்டு தொழிலதிபர் புஷ்கர் மாதவ் நாட்டுவை திருமணம் செய்து கொண்டார். பின்னர் 2006-ஆம் ஆண்டில் மணவிலக்கு பெற்றார்.

## திரை வாழ்க்கை
ஹீரா நடிகர் முரளியுடன் இணைந்து நடித்த இதயம் திரைப்படம் மூலம் திரையுலகில் அறிமுகமானார். இந்தத் திரைப்படத்தின் மூலமாக தமிழிலும் தெலுங்கிலும் நல்ல அறிமுகம் கிடைத்தது. சஞ்சய் தத் நடித்த அமானத் இந்தித் திரைப்படத்தின் மூலம் பாலிவுட்டில் அறிமுகமானார். மலையாளத்தில் மோகன்லால் நடித்த நிர்ணயம் திரைப்படத்தில் அறிமுகமானார். இவர் கமல், மம்மூட்டி, சிரஞ்சீவி, அஜித் குமார், நாகார்ஜுனா, பாலகிருஷ்ணா, வினீத், கார்த்திக், ரவி தேஜா, ரமேஷ் அரவிந்த், மற்றும் அனில் கபூர் போன்ற இந்திய முன்னணித் திரைப்பட நடிகர்கள் பலருடன் இணைந்து நடித்திருக்கிறார். இயக்குநர் மணிரத்னம் இயக்கிய திருடா திருடா திரைப்படத்தில் சிறந்த நடிப்பை வெளிப்படுத்தி அனைவரது பாராட்டுகளையும் பெற்றார்.

## திரைப்படங்கள்

## சான்றுகள்

## இணைப்புகள்
* ஹீராவின் இணையதளம் 
* 

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:சென்னை நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பூமா சே

**பூமா சே** (அதிகாரப்பூர்வ வர்த்தகப்பெயர் பூமா) என்பது செருமனியை தலைமையிடமாகக் கொண்ட தடகள மற்றும் சாதாரணக் காலணிகளை உருவாக்கும் ஒரு பன்னாட்டு நிறுவனமாகும். இந்நிறுவனம் விளையாட்டிற்குத் தேவையான பொருட்களையும் தயாரிக்கின்றனர். இந்நிறுவனத்தின் தலைமையிடம் செருமனியின் பவேரியாவில் அமைந்துள்ளது. இந்நிறுவனம் 1924 ஆம் ஆண்டு *கேப்ருடர் டாஸ்லர் சூஃஆபிரிக்* என்று அடால்ஃப் மற்றும் ருடால்ஃப் டாஸ்லர் எனும் சகோதரர்களால் உருவக்கப்பட்டது. சகோதரர்களின் இடையில் பிளவு ஏற்பட 1948 ஆம் ஆண்டு இந்நிறுவனம் பூமா மற்றும் அடிடாஸ் எனும் இரு நிறுவனங்களாக உருவானது.

## மேற்கோள்கள்

## வெளி இணைப்புகள்
அதிகாரப்பூர்வ இணையதளம்

பகுப்பு:செருமானிய வணிக நிறுவனங்கள்
பகுப்பு:பன்னாட்டு வணிக நிறுவனங்கள்
பகுப்பு:பன்னாட்டு காலணி உற்பத்தி நிறுவனங்கள்
செயற்படாச் சொத்துக்கள்

**செயற்படாச் சொத்துக்கள்** (Non-Performing Assets-NPA) என்பன நிதி நிறுவனம் வழங்கிய ஈட்டுக் கடன்கள் (Pledged Loans) அல்லது வெந்நிலை ஜாமீன் கடன்கள் (Non-Pledged Loans), குறித்த தவணைகளில்  திரும்பி வராவிட்டால், தவணை தவறிய (Over due) கடன்கள் ஆகும். பொதுவாக வருவாய் ஈட்டாத கடன்களைச் செயல்படாத சொத்துக்கள் பட்டியலில் சேர்ப்பர். வெந்நிலை ஜாமீன் கடன்கள் (Unsecured Loans) 90 நாட்களுக்கு மேலும், ஈட்டுகடன்கள் 180 நாட்களுக்கு மேலும் தவணை தவறியிருந்தால் (Over due), அக்கடன்களைச் செயல்படாத சொத்துகள் என தணிக்கையாளர் (Auditor) மதிப்பிடுவர்.  இவ்வகையான செயற்படாத சொத்துக்கள் மிக அதிகமாக கொண்டிருக்கும் நிதி நிறுவனங்களின் நிதிநிலைமை கேள்விக் குறியாகிவிடும்.

## செயற்படாத சொத்துக்களின் வகைப்பாடு
வங்கிகள் மற்றும் நிதி நிதி நிறுவனங்கள் செயற்படாத சொத்துக்களை, தவணை தவறிய கடன்களின் காலத்தைப் பொருத்தும், திரும்ப வசூலிக்கும் தன்மை பொருத்தும் அடியிற்கண்டவாறு வகைப்படுத்தப்படுகிறது. 
# 12 மாதங்களுக்குள் தவணை தவறிய கடன்களை *இரண்டாந் தரச் சொத்துக்கள்* (Sub Standard Assests).
# 12 மாதங்களுக்கு மேற்பட்ட தவணை தவறிய கடன்களை *சந்தேகச் சொத்துக்கள்* (Doubtful Assets) 
# தணிக்கையாளரால் வசூலாகாது எனக் குறிப்பிடும் கடன்களை *நட்டச் சொத்துக்கள்* (Loss Loans/Loss assets) என்பர்.

## ஒதுக்கீடுகள்
# நட்டச் சொத்துக்களுக்கு (Loss Loans/Loss Assets) முழு ஒதுக்கீடு (Full Reserve) செய்யப்படும்.
# இரண்டாந் தரச் சொத்துக்களுக்கு (Sub Standard Assets) 15%  ஒதுக்கீடு (Bad Debt Reserve) ஏற்படுத்துவர்.  

## செயல்படா சொத்துக்களால் ஏற்படும் தீங்குகள்
# நிதி நிறுவனத்தின் இலாபம் குறையும்.
# மூலதனம் குறைவதுடன், நிதி நிறுவனம் வழங்கும் கடன்களின் வரம்பு குறையும்.
# தவணை தவறிய கடன் தொகைகளுக்கு நிகரான ஒதுக்கீடு (Loss Reserve) அதிகரிக்கும்.
# அரசு மற்றும் நடுவண் வங்கியின் விளக்கங்களுக்கு விடை கூறவேண்டிய சூழ்நிலை ஏற்படும்.
# நிதி நிறுவன பங்குதாரர்களுக்கு உரிய பங்கு ஈவுத்தொகை (Dividend) வழங்க இயலாமல் போய்விடும்.
# பங்குச் சந்தையில் நிதி நிறுவனத்தின் பங்கு மதிப்பு குறைந்துவிடும்.

## மேற்கோள்கள்

## வெளி இணைப்புகள்
* BANK WISE AND BANK GROUP-WISE GROSS NON-PERFORMING ASSETS

பகுப்பு:கடன்
பகுப்பு:நிதி
பகுப்பு:வங்கியியல்
பூவேலி

***பூவேலி*** 1998-ம் ஆண்டு இயக்குநர் செல்வாவின் இயக்கத்தில் வெளிவந்த இந்தியத் தமிழ்த் திரைப்படமாகும். கார்த்திக், அப்பாஸ், கௌசல்யா, ஹீரா மற்றும் பலர் நடித்துத் திரைக்கு வந்த இத்திரைப்படத்திற்கு இசையமைப்பாளர் பரத்வாஜ் இசையமைத்திருந்தார். இத்திரைப்படத்தின் பாடல்களை வைரமுத்து எழுதியிருந்தார்.

## கதைச் சுருக்கம்
இப்படத்தின் முன்னணி கதாபாத்திரங்கள் ஒவ்வொருவரும் காதலை வெவ்வேறு கோணத்தில் பார்க்கின்றனர். கண்டிப்பாகக் காதலித்த பிறகுதான் திருமணம் செய்ய கொள்ள வேண்டும் என கௌசல்யா நினைக்கிறார். ஆனால், ஹீராவோ திருமணத்திற்குப் பிறகு தான் காதலிக்க வேண்டும் என்கிறார். காதல் என்பது பிள்ளைகள் தங்கள் பெற்றோர்களுக்குச் செய்யும் துரோகம் என ராதாரவி நினைக்கிறார். காதல் செய்பவராக கார்த்திக் வருகிறார்.

ஹீராவை துரத்தித் துரத்திக் காதலிக்கிறார் கார்த்திக். ஆனால், ஹீராவோ கார்த்திக்கை வெறுத்து அவர் மனதை புண்படுத்துகிறார். இறுதியாக, ’உனக்கு என்மேல் காதல் வரும்வரை நான் உனக்காக காத்திருப்பேன்’ என்று கூறி விடைபெறும் கார்த்திக், வரும் வழியில் தனது பள்ளித் தோழியான கௌசல்யாவைச் சந்திக்கிறார். அவரது கடந்தகால கதையைக் கேட்டு அவருக்கு உதவுவதற்காக அவரது கணவராக நடிக்க சம்மதித்து கௌசல்யாவின் வீட்டிற்கு செல்கிறார். கௌசல்யா வீட்டிலுள்ள அனைவரிடமும் கெட்ட பெயர் எடுத்துக் கொண்டு அந்த வீட்டை விட்டு வெளியேற திட்டமிடுகிறார். ஆனால் அவரது திட்டங்கள் அனைத்தும் தோல்வியில் முடிகின்றன.

கார்த்திக்கும் கௌசல்யாவும் கணவன் மனைவியாக நடிக்கும் நேரத்தில் அவர்களையும் அறியாமல் ஒருவரின் மேல் ஒருவர்க்கு காதல் தோன்றுகிறது.

இதற்கிடையில், கார்த்திக் துரத்தித் துரத்திக் காதலிக்கும் போது வெறுத்த ஹீராவுக்கு கார்த்திக் மேல் காதல் வந்துவிட, அவர் கார்த்திக்கை தேடி கௌசல்யாவின் வீட்டிற்கு வந்துவிடுகிறார். இதன்மூலமாக கௌசல்யா வீட்டிற்கு உண்மை தெரிந்துவிட, அவர்கள் கார்த்திக்கை அடித்து உதைக்கிறார்கள். அந்த நேரத்தில் மனோரமா (ராதாரவியின் அம்மா) தடுத்து உண்மைகளைக் கூற எல்லோரும் ஒன்றிணைகிறார்கள்.

## நடிகர்கள்
* கார்த்திக் - முரளி
* அப்பாஸ் - அருண்
* கௌசல்யா - மகா
* ஹீரா - சாலினி
* ராதாரவி
* மனோரமா
* நிழல்கள் ரவி
* சார்லி
* ஆனந்தராஜ்

## பாடல்கள்
பரத்வாஜின் இசையமைப்பில் வெளிவந்த இத்திரைப்படத்தில் 10 பாடல்கள் இடம்பெற்றிருந்தன.
* "இதற்கு பெயர்" - ஹரிஹரன், சுஜாதா
* "ஒரு பூ எழுதும் கவிதை" - உன்னிகருஷ்ணன், சித்ரா
* "கதை சொல்ல" - கார்த்திக், சார்லி, மனோரமா
* "ஓ சாலினி" - எஸ். பி. பாலசுப்ரமணியம்
* "முத்து முத்து" - புஷ்பவனம் குப்புசாமி, சுவர்ணலதா
* "வாழ்க்கை" - ஸ்ரீநிவாஸ்
* "இதற்கு பெயர்" - ஹரிஹரன்
* "நதியால் சாய" - பரத்வாஜ், ரேஷ்மா
* "கதை சொல்ல" - பரத்வாஜ்
* "பூவேலி" - இசை

## சான்றுகள்

## வெளி இணைப்புகள்
* 

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:சார்லி நடித்த திரைப்படங்கள்
நீனா டோப்ரேவ்

**நீனா டோப்ரேவ்** (Nina Dobrev, Nikolina Konstantinova Dobreva பிறப்பு: 1989 ஜனவரி 9) ஒரு சோஃவியா, பல்கேரியா, கனடிய நாட்டு நடிகை, பாடகி மற்றும் விளம்பர நடிகை ஆவார். இவர் தி வாம்பயர் டைரீஸ் என்ற தொலைக்காட்சி தொடரில் எலெனா கில்பர்ட், கேத்ரீன் பியர்ஸ் போன்ற கதாபாத்திரத்தில் நடித்ததன் மூலம் புகழ் பென்ற நடிகை ஆனார்.

## ஆரம்பகால வாழ்க்கை
நீனா 9 ஜனவரி 1989ம் ஆண்டு சோஃவியா, பல்கேரியாவில் பிறந்தார். தனது 2வது வயதில் கனடாவுக்கு இடம் மாறினார்.

## வெளி இணைப்புகள்
* 
* 
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:கனடிய குழந்தை நட்சத்திரங்கள்
பகுப்பு:கனடியத் திரைப்பட நடிகைகள்
பகுப்பு:கனடியத் தொலைக்காட்சி நடிகைகள்
பகுப்பு:விளம்பர நடிகைகள்
பவுல் வெஸ்லி

**பவுல் வெஸ்லி** (Paweł Wasilewski, பிறப்பு: ஜூலை 23, 1982) ஒரு அமெரிக்க நாட்டு நடிகர், மாடல் மற்றும் இயக்குநர். இவர் தி வாம்பயர் டைரீஸ் என்ற தொலைக்காட்சி தொடரில் ஸ்டெபன் சல்வடோரே என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார். அதைத் தொடர்ந்து வொல்ப் லேக், யங் ஆர்தர், ஸ்மால்வில்லே, ஃபாலன், 24 உள்ளிட்ட பல தொலைக்காட்சி தொடர்களில் நடித்துள்ளார்.

## வெளி இணைப்புகள்
* 

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:விளம்பர நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
அதிகாலையின் அமைதியில் (நூல்)

**அதிகாலையின் அமைதியில்** (*А зори здесь тихие*) பரீசு வசீலியெவ் (பிறப்பு 1924) எனும் எழுத்தாளரின் முதல் புதினம். உருசிய ராணுவத்தைச் சேர்ந்த ஐந்து பெண்களும் ஒரு இராணுவத் தளபதியும் சேர்ந்து உருசியாவின் கீரவ் இருப்புப் பாதையை தகர்க்க நாட்சி செருமானியர் செய்த சதியை முறியடித்ததைக் கூறும் கதை.

சோவியத் பெண்கள் போர்க்களத்தில் காட்டிய வீரத்தைக் கூறும் கதை. பெரும்புகழ் பெற்ற இந்நாவல் இளைஞர்களுக்கான சிறந்த நூலுக்கான பரிசு பெற்றது.

தான் பிறந்த குடும்பப் பொறுப்பை 14 வயது சிறுவனாயிருந்த போதே ஏற்றுக் கொண்ட வஸ்கோவ் சார்ஜண்டு மேஜர். இருப்புப் பாதை கிளை நிலையத்தில் பணிபுரிய அனுப்பப்படும் ஆண்கள் சிறுமைக் குணம் கொண்டவர்களாக இருப்பதால் அவர்களைத் திருப்பி அனுப்பிவிட்டு, குடி போன்ற குணங்கள் இல்லாத படை வீரர்களைக் கேட்பதால் அவனது அமைதியைக் குலைக்கும் விதத்தில் பெண்கள் படையை அவனுக்கு கீழ் வேலை செய்ய அனுப்புகின்றனர்.

30 வயதிலேயே தனக்கு கீழ் வேலை செய்யும் பெண்களை அடுத்த தலைமுறையினர் போன்ற நோக்கோடு பார்க்கும் வஸ்கோவுக்கும் அவனது உற்சாகமான படைப்பெண்களுக்கும் இடையே உள்ள இடைவெளியையும், படையினரில் ரீதா என்ற பெண் இரண்டு செர்மானியரைக் காட்டில் பார்த்துத் தகவல் சொல்ல செருமானியர் இருவர் என்ற அனுமானத்தில் தமது தலைமையில் ஐந்து படைப்பெண்களுடன் தனக்கு மட்டுமே தெரிந்த சதுப்புநிலக் குறுக்குப் பாதை வழியாக அழைத்துச் செல்லும்போது எதிர்கொள்ளும் சிரமங்களும், செருமானியர் பதினாறு பேர் என்று தெரிய வரவும் லீசா என்ற படைப்பெண்ணை திருப்பி உதவிக்காக அனுப்புவதும், சிறிய அளவிலான லீசாவின் ஒருதலை நேசமும், சதுப்பு நிலத்தில் மாட்டி உதவி கொண்டு வர முடியாமல் லீசா உயிரிழப்பதும், மீதமுள்ள படைப்பெண்களுடன் செருமானியருடன் போராடி தனது கையையும், தனது படையைச் சேர்ந்த மற்றவர்களின் உயிரையும் இழக்க நேர்வதும், எதிரிகள் எவ்வளவு பேர் என்று கணக்கிடவிடாமல் செருமானியரை எதிர்கொண்டு அவர்களது முயற்சியைத் தடுப்பதும், இதற்கிடையில் தாய்நாட்டைக் காக்கும் முயற்சியில் அந்தப்பெண்களின் தீவிரத்தைக் கண்டு வஸ்கோவ் கொள்ளும் சகோதரபாசமும் ஆசிரியரால் உணர்வு பூர்வமாகவும் கதைக்களத்திற்கு எடுத்துச்செல்லும் விதமாகவும் சிறப்பாக கையாளப்பட்டுள்ளன.

இந்நூல் திரைப்படமாக வெளிவந்து உலகம் முழுவதும் வரவேற்பைப் பெற்றது. தமிழில் வெளிவந்த ’பேராண்மை’ திரைப்படம் இத்திரைப்படத்தின் அடிப்படையில் அமைந்ததாகக் கருதப்படுகிறது.

## உதவி நூல்
அதிகாலையின் அமைதியில் : பரீஸ் வஸீலியெவ்; பாரதி புத்தகாலயம்

## வெளி இணைப்புகள்
*அதிகாலையின் அமைதியில்

பகுப்பு:பாரதி புத்தகாலய நூல்கள்
பகுப்பு:உருசியம்-தமிழ் மொழிபெயர்ப்பு நூல்கள்
கேசரிநாத் திரிபாதி

**கேசரிநாத் திரிபாதி** (10 நவம்பர் 1934 – 8 சனவரி 2023) இந்திய அரசியல்வாதியும் முன்னாள் மேற்கு வங்க ஆளுநரும் ஆவார்.  முன்னதாக உத்தரப் பிரதேச மாநிலச் சட்டப்பேரவைத் தலைவராகவும் உத்தரப் பிரதேச மாநில பாரதிய ஜனதா கட்சித் தலைவராகவும் இருந்துள்ளார்.

## தனி வாழ்க்கை
உத்தரப் பிரதேசத்தின்  அலகாபாத்தில் நவம்பர் 10, 1934இல் பண்டிதர் அரீசு சந்திர திரிபாதிக்கும் திருமதி சிவ தேவிக்கும் மகனாகப் பிறந்தார். சுதா திரிபாதியை மணந்துள்ள இவருக்கு மூன்று மக்கள் உள்ளனர். இவர் அலகாபாத்தில் வசித்து வந்தார்.

## அரசியல் வாழ்க்கை
உத்தரப் பிரதேச சட்டப்பேரவைக்கு ஐந்து முறை, 1977–1980, 1989-1991,1991-1992,1993-1995, 1996–2002, 2002–2007, தேர்ந்தெடுக்கப்பட்டுள்ளார். உ.பி சட்டப்பேரவைத் தலைவராக 1991–1993, 1997–2002  மற்றும் மே 2002 - மார்ச் 2004 காலங்களில் பொறுப்பாற்றியுள்ளார்.  1977-1979இல் ஜனதா கட்சியின் உ.பி அமைச்சரவையில் நிறுவன நிதியம் மற்றும் விற்பனை வரி அமைச்சராகப்  பணிபுரிந்துள்ளார். உ. பி. சட்டப்பேரவையின் தலைவராக மூன்று முறை தேர்ந்தெடுக்கப்பட்டவர் இவர் மட்டுமே .  சூலை 14, 2014 அன்று மேற்கு வங்காள மாநில ஆளுநராக நியமிக்கப்பட்டார்.

## மற்றப் பணிகள்
அலகாபாத் உயர் நீதிமன்றத்தில் மூத்த வழக்கறிஞராக பணியாற்றி உள்ளார். எழுத்தாளரும் கவிஞருமான கேசரிநாத் பல நூல்களை வெளியிட்டுள்ளார்.  இவற்றில் முதன்மையானவை  'மனோனுக்கிருதி' மற்றும் 'ஆயு பாங்க் என்ற கவிதைத் தொகுப்புகளாகும். தொழில்முறையாக  மக்கள் பிரதிநிதிகள் சட்டம், 1951 குறித்த இவரது  விளக்கவுரை பெரிதும் அறியப்பட்டது. இந்தியாவிலும் வெளிநாடுகளிலும் நடைபெறும் இந்திக் கவிஞர்களின் சம்மேளனங்களில் கலந்து கொள்கிறார்.
## மேற்சான்றுகள்

## வெளி இணைப்புகள்
* உ.பி சட்டப்பேரவை வலைத்தளம் 

பகுப்பு:1934 பிறப்புகள்
பகுப்பு:2023 இறப்புகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:உத்திரப்பிரதேச மாநில அமைச்சர்கள்
பகுப்பு:மேற்கு வங்காள ஆளுநர்கள்
பகுப்பு:மேகாலயா ஆளுநர்கள்
பகுப்பு:உத்தரப் பிரதேச நபர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:மிசோரம் ஆளுநர்கள்
பல்ராம்ஜி தாஸ் டாண்டன்

**பல்ராம் தாசு டாண்டன்** (*Balram Das Tandon*, 1927-   )  இந்திய அரசியல்வாதியும் தற்போதைய சத்தீசுகரின் ஆளுநரும் ஆவார். பஞ்சாபின்  பாரதிய ஜனதா கட்சித் தலைவர்களில் ஒருவராவார்.
## அரசியல் வாழ்க்கை
1969-70இல் குர்னாம் சிங் தலைமையிலமைந்த அகாலி தளம்-பாரதீய ஜனசங்கம்  ஆட்சியில் துணை முதல்வராகப் பொறுப்பேற்றுள்ளார்.பிரகாசு சிங் பாதலின் அமைச்சரவையில்  1977–79 மற்றும் 1997–2002 காலங்களில் ஆய அமைச்சராகப் பணியாற்றியுள்ளார். 1951இல் பாரதீய ஜனசங்கம் உருவானபோதிலிருந்து உறுப்பினராக உள்ள டாண்டன் அக்கட்சியின் பஞ்சாப் மாநில செயலாளராக 1951 முதல் 1957 வரையும் அம்மாநில பாரதிய ஜனதா கட்சியின் தலைவராக 1995–97 காலத்திலும் பொறுப்புக்கள் ஏற்றுள்ளார். பஞ்சாப் சட்டப்பேரவைக்கு அம்ரித்சரிலிருந்து  1960,1962,1967,1969 மற்றும் 1977இல் தேர்ந்தெடுக்கப்பட்டுள்ளார்; 1997இல் இராஜபுரா தொகுதியிலிருந்து சட்டப்பேரவைக்குத் தேர்ந்தெடுக்கப்பட்டார்.  சூலை 14, 2014 அன்று  அடுத்த சத்தீசுகர் ஆளுநராக நியமிக்கப்பட்டுள்ளார்.

## மேற்சான்றுகள்

பகுப்பு:1927 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2018 இறப்புகள்
ஸ்டீவன் ஆர். மெக்குயின்

**ஸ்டீவன் ஆர். மெக்குயின்** (Steven Chadwick McQueen, பிறப்பு: ஜூலை 13, 1988) ஒரு அமெரிக்க நாட்டு நடிகர் மற்றும் விளம்பர நடிகர். இவர் தி வாம்பயர் டைரீஸ் என்ற தொலைக்காட்சித் தொடரில் ஜெர்மி கில்பர்ட் என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார். இவர் மினிட்மென், பிரன்ஹா 3டி போன்ற சில திரைப்படங்களிலும் நடித்துள்ளார்.

## ஆரம்பகால வாழ்க்கை
மெக்குயின் 13, ஜூலை, 1988ஆம் ஆண்டு லாஸ் ஏஞ்சலஸ், கலிபோர்னியா, ஐக்கிய அமெரிக்காவில் பிறந்தார். இவரின் தந்தை சாட் மெக்குயின் ஒரு நடிகர் மற்றும் தாயார் சடசியா ராபிடைல்லே இவரும் ஒரு நடிகை ஆவார்.

## திரைப்படங்கள்

## சின்னத்திரை

## வெளி இணைப்புகள்
* 
*

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:விளம்பர நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
தி வாம்பயர் டைரீஸ்

**தி வாம்பயர் டைரீஸ்** (The Vampire Diaries) இது ஒரு அமெரிக்க நாட்டு சூப்பர்நேச்சுரல் தொடர். இந்த தொடரைக் கெவின் வில்லியம்சன் மற்றும் ஜூலி ப்ளேக் இயக்க, நீனா டோப்ரேவ், பவுல் வெஸ்லி, இயன் சோமர்ஹால்டர், ஸ்டீவன் ஆர். மெக்குயின், சாரா கேனிங், கட் கிரஹாம், மைகேல் த்ரேவீனோ, மேத்திவ் டேவிஸ், ஜோசப் மோர்கன், கயலா எவேல், மைக்கேல் மலர்கி, சேக் ராயர்ரிக், காண்டைஸ் அக்கோலா உள்ளிட்டோர் முக்கியமான கதாபாத்திரத்தில் நடித்துள்ளனர்.

இந்தத் தொடர் மனிதர்களுக்கும், வாம்பயர் எனப்படும் ரத்தம் குடிக்கும் மனிதர்களுக்கும் (ரத்த காட்டேரி) மற்றும் வோல்ப் எனப்படும் ஓநாய் மனிதர்களுக்கும் நடக்கும் காதல், வெறுப்பு, துயரம், பயம், போன்றவற்றை மையமாகக வைத்து எடுக்கப்பட்டுளது. இந்தத் தொடர் 5 பகுதிகளை வெற்றிகரமாக கடந்து 6வது பகுதி விரைவில் ஒளிபரப்பாகவுள்ளது. இந்த தொடர் ’தி சவ்’ என்ற தொலைக்காட்சியில் ஒளிபரப்பாகின்றது.

## நடிகர்கள்

## அத்தியாயங்கள்

## மறுதயாரிப்பு
இந்த தொடர் பன்னா என்ற பெயரில் எம் டிவி இந்தியாவில் http://www.tellychakkar.com/tv/tv-news/mtv-come-remake-of-vampire-diaries-karan-kundra-and-ratan-rajput-roped-629 மறுதயாரிப்பு செய்யப்பட்டு ஒளிபரப்பாகவுள்ளது.

## வெளி இணைப்புகள்

* 
* ''The Vampire Diaries'' on Warner TV
* 
* 

பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:விடலைப் பருவ தொலைக்காட்சி தொடர்கள்
சாரா கேனிங்

**சாரா கேனிங்** (Sara Canning, பிறப்பு: ஜூலை 14, 1987) ஒரு கனடா நாட்டு நடிகை. இவர் தி வாம்பயர் டைரீஸ் என்ற தொலைக்காட்சி தொடரில் ஜென்னா சோமர்ஸ் என்ற கதாபாத்திரத்தில் நடித்ததன் மூலம் புகழ் பென்ற நடிகை ஆனார். இவர் ஸ்மால்வில்லே, சூப்பர்நேச்சுரல், ரெமிடி உள்ளிட்ட பல தொடர்களில் நடித்துள்ளார்.

## வெளி இணைப்புகள்
*

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:கனடியத் திரைப்பட நடிகைகள்
பகுப்பு:கனடியத் தொலைக்காட்சி நடிகைகள்
பூவள நாயகி

**பூவள நாயகி** என்பது இலங்கையில் அநுராதபுர நகரில் மேற்கொள்ளப்பட்ட அகழ்வுகளின் போது கண்டுபிடிக்கப்பட்ட அம்மனின் வடிவங்களில் ஒன்றாகும். இது பன்னிரண்டாம் நூற்றாண்டைச் சேர்ந்தது. வெண்கலத்தாலான இப்படிமம் அநுராதபுர நகரின் கலாசார முக்கோண வலயத்திற்குட்பட்ட பகுதியில் கண்டுபிடிக்கப்பட்டது. வழமையான அம்மன் படிமங்களைக் காட்டிலும் வித்தியாசமான அம்சங்களோடு விளங்குகின்றது.

அம்மனின் உருவம் ஸ்தானக நிலையில் உள்ளது. கீழே பீடத்திற்குப் பதிலாக நீர்ச்செடி போன்ற ஒன்றினது இலைகள், மலர்மொட்டுக்கள்  போன்றன காணப்படுகின்றன. கன்னிமைப் பருவம் கழிந்த பேரிளம்பெண் போல் அம்மனின் உருவம் தெரிகின்றது. குமின்சிரிப்புடன் விளங்கும் இவ் வடிவில் கண்ணிமைகள் மூடிய கோலத்தில் காணப்படுகின்றன. அம்மனின் நான்கு திருக்கரங்களில் சக்கரம், அக்சமாலை, நிறைகுடம் முதலானவை காணப்படுகின்றன.

## மேற்கோள்கள்

பகுப்பு:இலங்கையில் இந்து சமயம்
2014 காசா போர்

**2014 காசா போர்** அல்லது **பாதுகாப்பு விளிம்பு நடவடிக்கை** (*Operation Protective Edge*, ; *வலிமையான பாறை* என்ற அர்த்தம்) என்றும் அறியப்படுவது, 8 சூலை 2014 அன்று இசுரேலிய பாதுகாப்புப் படைகளினால் காசாக்கரை மீது தொடங்கப்பட்ட படைத்துறை நடவடிக்கையாகும்.

இந்த படைத்துறை நடவடிக்கையின் போது 8 சூலை 2014 அன்று காசா, பெஇட், ஹனென் ஆகிய நகரங்களின் மீது இசுரேலிய பாதுகாப்புப் படைகளினால் மேற்கொள்ளப்பட்ட வான் தாக்குதல்களின் காரணமாக 192 பலத்தீனர்கள் கொல்லப்பட்டனர். 1361 பேர் கடுமையான காயங்களுக்கும் உள்ளாகினர். 17,000 பேர் வரை இடம்பெயர்ந்ததாக ஐக்கிய நாடுகள் சபை தெரிவித்தது.

காசாவிலுள்ள பாலத்தீன ஆயுதக்குழுவான ஹமாசுடன் 8 சூலை 2014 அன்று முதல் இஸ்ரேல் ஈடுபட்டுவருகின்ற சண்டையை நிறுத்துவதற்கு எகிப்து முன்மொழிந்த யோசனைக்கு பாதுகாப்பு விவகாரங்கள் தொடர்பான இசுரேலிய அமைச்சர்கள் குழு ஒப்புதல் அளித்திருந்தது. ஆனால் ஹமாஸ் அமைப்பின் ஆயுதப் பிரிவு இந்த யோசனையை நிராகரித்தது.

## மேற்கோள்கள்

பகுப்பு:இசுரேல்
பகுப்பு:இசுரேலிய படைத்துறை
ஆற்றிங்கல்

**ஆற்றிங்கல்** என்பது கேரளத்தின் திருவனந்தபுரம் மாவட்டத்தில் உள்ள நகராட்சிகளில் ஒன்றாகும். இது சிறையிகீழ் வட்டத்திற்கு உட்பட்டது ஆகும். விரிவுபடுத்தப்பட்ட திருவனந்தபுரம் பெருநகர்ப் பகுதியுடன் இணைக்கப்பட்டுள்ளது. திருவனந்தபுரம் நகரில் இருந்து 30&nbsp;கிலோமீட்டர் தொலைவில் உள்ளது. ஆற்றிங்கல் என்ற சொல்லை மலையாளிகள் ஆட்டிங்கல் என்று உச்சரிப்பார்கள்.

இது ஆற்றிங்கல் மக்களவைத் தொகுதிக்கு உட்பட்டது.

## போக்குவரத்து
தேசிய நெடுஞ்சாலை 47, இந்த ஊரின் வழியாக செல்கிறது. 7 கிலோமீட்டருக்கு அப்பால் சிறையின்கீழ் ரயில் நிலையம் உள்ளது. திருவனந்தபுரம் பன்னாட்டு வானூர்தி நிலையம் 33 கிலோமீட்டர் தொலைவில் உள்ளது. கேரள அரசுப் பேருந்துகள் இயக்கப்படுகின்றன.

## இங்கு பிறந்தவர்கள்
*டி. வி. குமுதினி, நடிகை

## சான்றுகள்

பகுப்பு:திருவனந்தபுரம் மாவட்டத்தில் உள்ள ஊர்களும் நகரங்களும்
கர்ஜத்

**கர்ஜத்** என்னும் நகரம் மகாராஷ்டிராவில் உள்ள ராய்காட் மாவட்டத்தில் உள்ளது. இதே பெயரில் வட்டமும் நகராட்சிகளும் உள்ளன. இங்கு அவற்றின் தலைமையகங்களும் அமைந்துள்ளன.

## போக்குவரத்து
இங்கு கர்ஜத் ரயில் நிலையம் உள்ளது. இதன் மூலம் உள்ளூர் ரயில்களில் செல்லலாம். இங்கிருந்து மும்பைக்கும், கோபோலிக்கும், பன்வேலுக்கும் ரயில்கள் இயக்கப்படுகின்றன.

புனே நெடுஞ்சாலை, தேசிய நெடுஞ்சாலை, நாசிக் நெடுஞ்சாலை கோவா நெடுஞ்சாலை ஆகிய்வற்றின் வழியாக பிற ஊர்களைச் சென்றடையலாம். இதற்கு அருகில் மும்பை விமான நிலையம் உள்ளது.

கீழ்க்கண்ட நெடுஞ்சாலைகளின் வழியாக மற்ற ஊர்களுக்கு செல்லலாம்.
*மும்பை-புனே விரைவு நெடுஞ்சாலை
*தேசிய நெடுஞ்சாலை 17 (இந்தியா)
*NH 4
*NH 3
*தங்க நாற்கரச் சாலைத் திட்டம்
*தேசிய நெடுஞ்சாலை 8 (இந்தியா)

## சான்றுகள்

## இணைப்புகள்
* கர்ஜத், மகாராஷ்டிர அரசு
*Karjat, India Page

பகுப்பு:மகாராட்டிர மாநிலத்திலுள்ள ஊர்களும் நகரங்களும்
நந்தியாலா மக்களவைத் தொகுதி

**நந்தியால மக்களவைத் தொகுதி**, ஆந்திரப் பிரதேசத்தின் 25 மக்களவைத் தொகுதிகளில் ஒன்று.

## சட்டசபைத் தொகுதிகள்
இது கீழ்க்கண்ட சட்டசபைத் தொகுதிகளைக் கொண்டது.

## நாடாளுமன்ற உறுப்பினர்கள்
:

## மேலும் பார்க்க
* கர்நூல் மாவட்டம்

## மேற்கோள்கள்

பகுப்பு:கர்நூல் மாவட்டம்
நிறைகுடம்

**நிறைகுடம்** என்பது தமிழர் கலாசார அடையாளங்களில் ஒன்றாகும். தமிழரின் மங்கலப் பொருட்களுள் ஒன்றாக இது அமைகின்றது. நிறைவான குடம் எனும் பாெருளில் நிறைகுடம் எனப்படுகின்றது. முழுமையாக நீர் நிறைந்த கலசத்தில் மாவிலைகளைச் சொருகி அதன்மேல் முடி நன்கு சீவப்பட்ட தேங்காய் வைக்கப்படும். இதனோடு குத்துவிளக்கு, ஊதுபத்தி, திருநீறு, சந்தனம், குங்குமம் முதலிய மங்கலப் பொருட்களும் வைக்கப்பட்டு இவை யாவும் அரிசி அல்லது நெல் பரவிய வாழை இலையின் மேல் வைக்கப்படும்.

பொதுவாகத் தமிழர்களின் வீடுகள், மங்கல நிகழ்வுகள், கோயில் விழாக்கள் என அனைத்திலும் நிறைகுடம் வைத்தல் முக்கிய அம்சமாக விளங்குகின்றது. செய்கின்ற காரியங்கள் முழுமையாய் நிறைவுபெறும் எனும் நம்பிக்கையில் நிறைகுடம் வைக்கப்படுவதாகும். தற்போது கிறித்தவர்களும் தமது வழிபாட்டுத் தலங்களின் திருவிழாக் காலங்களில் நிறைகுடம் வைப்பதைக் காணலாம்.

## பழமொழிகள்
#நிறை குடம் நீர் தளும்பாது. குறைகுடம் கூத்தாடும்

## இவற்றையும் பார்க்க
பன்னீர்ச் செம்பு

## மேற்கோள்கள்


பகுப்பு:தமிழர் பயன்பாட்டுப் பொருட்கள்
உன் சமையலறையில்

**உன் சமையலறையில்** என்ற திரைப்படம் 2014 ஜூன் மாதம் வெளிவந்த தமிழ்த் திரைப்படமாகும். பிரகாஷ்ராஜ் தயாரிப்பில் வெளிவந்த இந்தப் படத்தை அவரே இயக்கியிருப்பதுடன், நடித்தும் இருக்கின்றார். இந்தத் திரைப்படம் ஆஷிக் அபு இயக்கத்தில், 2011ம் ஆண்டு **சால்ட் அன்ட் பெப்பர்** என்ற பெயரில் வெளிவந்த மலையாள திரைப்படத்தின் மறு ஆக்கம் ஆகும். உன் சமையலறையில் படமானது தமிழ், தெலுங்கு மற்றும் கன்னடம் மொழிகளில் வெளியிடப்பட்டுள்ளது. இப்படத்தில் பிரகாஷ்ராஜுக்குச் சோடியாக முதன்முதலாக நடிகை சினேகா நடித்துள்ளார்.
## நடிகர்கள்
* பிரகாஷ் ராஜ்
* சினேகா
* ஊர்வசி
* டேசுஸ் அச் நவீன்
* சம்யுக்த ஹோர்நாத்
* பூர்ணா
* தம்பி ராமையா
* இளங்கோ குமரவேல்
* ஐசுவரியா
* வித்யுலேகா ராமன்
* மாண்டியா ரமேஷ்
* ஆச்யுத் குமார்

## வெளியீடு
இப்படம் ஜூன் 6-ம் தேதி வெளியிடப்பட்டது. அத்துடன் இப்படம் தெலுங்கிலும், கன்னடத்திலும் வெளியாகிவுள்ளது என்பது குறிப்பிடத்தக்கது.
## மேற்கோள்கள்
 

## குறிப்புகள்
* ஜூனில் ருசிக்க வருகிறது உன் சமயலறையில்
* உன் சமயலறையில் இசை வெளியீடு படங்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சினேகா நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
கட் கிரஹாம்

**காட்டேரினா கிரஹாம்** (Kat Graham பிறப்பு செப்டம்பர் 5, 1989) ஒரு நடிகை, பாடகி, டான்சர் மற்றும் விளம்பர நடிகை. இவர் தி வாம்பயர் டைரீஸ் என்ற தொலைக்காட்சித் தொடரில் போனி பென்னட் என்ற கதாபாத்திரத்தில் நடித்ததன் மூலம் புகழ் பெற்ற நடிகை ஆனார்.

## தனிப்பட்ட வாழ்க்கை
காட்டேரினா செப்டம்பர் 5, 1989ம் ஜெனீவா, சுவிட்சர்லாந்துல் பிறந்து லாஸ் ஏஞ்சலஸ், கலிபோர்னியாவில் வளர்ந்தார்.

## வெளி இணைப்புகள்
* 
* 

பகுப்பு:1989 பிறப்புகள்
பகுப்பு:விளம்பர நடிகைகள்
பகுப்பு:அமெரிக்கப் பாடகர்கள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
மைகேல் த்ரேவீனோ

**மைகேல் அந்தோனி த்ரேவீனோ** (Michael Anthony Trevino, பிறப்பு: ஜனவரி 25, 1985) ஒரு அமெரிக்க நாட்டு நடிகர் மற்றும் விளம்பர நடிகர். இவர் தி வாம்பயர் டைரீஸ் என்ற தொலைக்காட்சித் தொடரில் டைலர் லாக்வுட் என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார்.

## ஆரம்பகால வாழ்க்கை
த்ரேவீனோ 25, ஜனவரி, 1985ஆம் ஆண்டு கலிபோர்னியா, ஐக்கிய அமெரிக்காவில் பிறந்தார்.

## தனிப்பட்ட வாழ்க்கை
இவர் நடிகை ஜென்னா உஷ்கோவிட்ஜை 3 வருடங்களாகக் காதலித்து வந்தார். 2014ம் ஆண்டு இவர்களின் காதல் முறிவடைந்தது.

## திரைப்படங்கள்

## விருதுகள் மற்றும் பரிந்துரைகள்

## வெளி இணைப்புகள்
* 

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
மேத்திவ் டேவிஸ்

**மேத்திவ் டேவிஸ்** (Matthew Davis, பிறப்பு: மே 8, 1978) ஒரு அமெரிக்க நாட்டு நடிகர் மற்றும் விளம்பர நடிகர். இவர் தி வாம்பயர் டைரீஸ் என்ற தொலைக்காட்சித் தொடரில் அலெரிக் சல்ட்ஜ்மன் என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார். இவர் திகேர்லான்ட், ஹைட்ஸ், மேன்டோர் போன்ற பல திரைப்படங்களிலும் நடித்துள்ளார்.

## தனிப்பட்ட வாழ்க்கை
டேவிஸ் 8, மே, 1978 ஆம் ஆண்டு சால்ட் லேக் நகரம், யூட்டா, ஐக்கிய அமெரிக்காவில் பிறந்தார். இவர் வூட்ஸ் க்ராஸ் உயர்நிலைப்பள்ளியில் கல்வி பயின்றார்.

## வெளி இணைப்புகள்
* 

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
தலைவாசல் (திரைப்படம்)

***தலைவாசல்*** (*Thalaivasal*) என்னும் தமிழ்த் திரைப்படம் 1992-ஆம் ஆண்டில் வெளியானது. இதை செல்வா இயக்கினார். இந்த திரைப்படத்தில் எஸ். பி. பாலசுப்பிரமணியம், ஆனந்த், நாசர், நெப்போலியன், தலைவாசல் விஜய் ஆகியோர் முன்னணி வேடங்களில் நடித்துள்ளனர். இதை சோழா பொன்னுரங்கம் தயாரித்தார் . பாலபாரதி இசையமைத்தார். இது 3 செப்டம்பர் 1992 அன்று வெளியானது.

## நடிப்பு

*எஸ். பி. பாலசுப்பிரமணியம் - சண்முகசுந்தரம்
*ஆனந்த் - சுதாகர்
*சிவரஞ்சனி - சோபனா
*பானு பிரகாஷ் - கலையரசன்
*நாசர் - பீடா சேட்டு
*நெப்போலியன் - சந்திரன்
*தலைவாசல் விஜய் - பாபு
* எஸ். என். வசந்த்
மற்றும் பலர்.

## இசை

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பாலபாரதி இசையமைத்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள்
மஞ்சேஸ்வரம்

**மஞ்சேஸ்வரம்** என்னும் ஊர், கேரளத்தின் காசர்கோடு மாவட்டத்தில் உள்ளது. இது மங்களூரில் இருந்து 21 கிலோமீட்டர் தொலைவில் உள்ளது. இங்கு அருள்மிகு ஆனந்தேசுவரர் கோயில் உள்ளது.

இங்கு மசூதிகளும் உள்ளன. கன்னட இலக்கியத்தில் முக்கியப் பங்கு வகித்த கோவிந்த பை இங்கு பிறந்தவர். இவருக்கு இங்கு நினைவாலயம் அமைக்கபட்டுள்ளது.

## சான்றுகள்

## இணைப்புகள்
*மஞ்சேஸ்வர்.ஆர்க்

## மேற்கோள்கள்

பகுப்பு:காசர்கோடு மாவட்டத்தில் உள்ள ஊர்களும் நகரங்களும்
பனமரம் ஊராட்சி

**பனமரம் ஊராட்சி** கேரளத்தின் வயநாடு மாவட்டத்தில் மானந்தவாடி வட்டத்தில் உள்ளது. இந்த ஊர் பனமரம் மண்டலத்திற்கு உட்பட்டது. இந்த ஊர் 80.9 சதுர கிலோமீட்டர் பரப்பளவைக் கொண்டது. இதன் வடக்கில் புல்பள்ளி, மானந்தவாடி ஆகிய ஊர்களும், ரிசர்வ் ஃபாரஸ்டும் உள்ளன. இதன் கிழக்கில் பூதாடி என்னும் ஊர் உள்ளது. தெற்கில் கணியாம்பற்றா, பூதாடி ஆகிய ஊர்கள் உள்ளன. மேற்கில் வெள்ளமுண்டா, எடவகா ஆகிய ஊர்கள் உள்ளன.

இது வயநாடு மாவட்டத்தின் நடுப்பகுதியில் உள்ளது. இது சுல்தான் பத்தேரியில் இருந்து 29 கிலோமீட்டர்க் தொலைவிலும், மானந்தவாடியில் இருந்து 12 கிலோமீட்டர் தொலைவிலும் உள்ளது.

## மக்கள்தொகை
2011 மக்கள்தொகை கணக்கெடுப்பின்படி பனமரத்தில் 2916 குடும்பங்களில் 6219 ஆண்கள் 6464 பெண்கள் என 12683 பேர் உள்ளனர். இதில் 1512 பேர் ஆறு வயதுக்கு கீழ் உள்ள குழந்தைகள். ஆண் பெண் பாலின விகிதம் 1039 ஆகும்.

இந்த ஊரின் அருகில் பழசிராஜாவின் கோட்டை உள்ளது. கிழக்குப் பகுதியில் சிதைந்த ஜைனக் கோயில் உள்ளது. இங்கிருந்து ஐந்து கிலோமீட்டர் தொலைவில் கம்பனி ஆறு பாய்கின்றது.

## சான்றுகள்

பகுப்பு:வயநாடு மாவட்டத்தில் உள்ள ஊர்களும் நகரங்களும்
புல்பள்ளி

புல்பள்ளி என்னும் ஊர் கேரளத்தின் வயநாடு மாவட்டத்தில் உள்ளது. சுல்தான் பத்தேரி வட்டத்தில் உள்ளது. இந்த ஊர் 77.70 சதுர கிலோமீட்டர் பரப்பளவைக் கொண்டது. இங்கு புல்பள்ளி சீதாதேவி கோயில் உள்ளது.

2001-ஆம் ஆண்டு மக்கள் தொகை கணக்கெடுப்பின் போது, 29298 மக்கள் வாழ்ந்தனர். இதில் 14961 ஆண்களும், 14337 பெண்களும் அடங்குவர்.

## சான்றுகள்


பகுப்பு:கேரளம்
மீனங்ஙாடி

மீனங்ஙாடி (மீனங்காடி) என்னும் ஊர் கேரளத்தின் வயநாடு மாவட்டத்தில் உள்ளது. இது சுல்தான் பத்தேரி வட்டத்திற்கு உட்பட்டது.  இது 53.52 சதுர கிலோமீட்டர் பரப்பளவில் அமைந்துள்ளது. வடக்கில் பூதாடியும், கிழக்கில் சுல்தான் பத்தேரியும், தெற்கில் அம்பலவயல் ஊராட்சியும், மேற்கில் முட்டிலும் அமைந்துள்ளன.

2001-இல் எடுக்கப்பட்ட மக்கள் தொகை கணக்கெடுப்பின்படி, 28573 மக்கள் வாழ்கின்றனர்.

## சான்றுகள்
*http://www.trend.kerala.gov.in 
*http://lsgkerala.in/ 
*Census data 2001

பகுப்பு:கேரளம்